SK Úradný vestník Európskej únie C 172/16

Oznámenie francúzskej vlády týkajúce sa smernice Európskeho parlamentu a Rady 94/22/ES z 30. mája 1994 o podmienkach udeľovania a používania povolení na vyhľadávanie, prieskum a ťažbu uhľovodíkov (1)

(Stanovisko k žiadosti o výlučné povolenie na vyhľadávanie tekutých alebo plynných uhľovodíkov nazývané „Permis de Donzacq“)

(Text s významom pre EHP)

2009/C 172/09

Žiadosťou z 12. decembra 2008 spoločnosť Egdon Resources (New Ventures) Ltd so sídlom na Suite 2, 90-96 High Street, Odiham Hampshire, RG29 1LP Anglicko; spoločnosť Sterling Resources (UK) Ltd so sídlom na Harbour Court, Compass Road, North Harbour, Portsmouth, Hampshire PO6 4ST, Anglicko; spoločnosť Nautical Petroleum Plc so sídlom Northumberland House, 15 Petersham Road, Richmond, Surrey TW10 6TP, Anglicko; spoločnosť Malta Oil Pty so sídlom na Ground Floor (West), 225 St George Terrace, Perth, Western Australia 6000, Austrália, požiadali spoločne a nedeliteľne o povolenie na päťročné obdobie na vyhľadávanie tekutých alebo plynných uhľovodíkov, nazývané „Permis de Donzacq“, na území s rozlohou približne 218 kilometrov štvorcových, ktoré sa týka časti departementu Landes.

Oblasť, na ktorú sa vzťahuje toto povolenie, je vymedzená úsekmi poludníkov a rovnobežiek postupne spájajúcich uvedené body definované ich geografickými súradnicami v stupňoch (NTF, poludník prechádzajúci Parížom):

Body Zemepisná dĺžka Zemepisná šírka A 3,40 stupňa Z 48,40 stupňa S B 3,50 stupňa Z 48,40 stupňa S C 3,50 stupňa Z 48,50 stupňa S D 3,60 stupňa Z 48,50 stupňa S E 3,60 stupňa Z 48,60 stupňa S F 3,40 stupňa Z 48,60 stupňa S

Podávanie žiadostí a kritériá na udelenie oprávnenia

Žiadatelia, ktorí podali počiatočnú žiadosť a konkurenčné žiadosti, musia spĺňať podmienky, ktoré sa ustanovujú v článkoch 4 a 5 dekrétu č. 2006-648 z 2. júna 2006 o oprávneniach na ťažbu a na podzemné skladovanie (Úradný vestník Francúzskej republiky z 3. júna 2006).

Spoločnosti, ktoré majú záujem o toto povolenie, môžu v časovej lehote deväťdesiat dní po uverejnení tohto stanoviska predložiť konkurenčnú žiadosť podľa podmienok uvedených v „Stanovisku o získaní oprávnení na ťažbu uhľovodíkov vo Francúzsku“, uverejnenom v Úradnom vestníku Európskych spoločenstiev C 374 z 30. decembra 1994 na strane 11 a stanovených dekrétom č. 2006-648 o oprávneniach na ťažbu a na podzemné skladovanie. Konkurenčné žiadosti treba poslať na ministerstvo pre správu baní na ďalej uvedenú adresu.

O počiatočnej žiadosti a o konkurenčných žiadostiach sa rozhodne podľa kritérií na udeľovanie oprávnení na ťažbu vymedzených v článku 6 uvedeného dekrétu a rozhodnutia sa prijmú najneskôr 19. decembra 2010.

Podmienky a požiadavky týkajúce sa výkonu činnosti a jej ukončenia

Žiadateľom sa adresuje výzva, aby sa riadili článkami 79 a 79.1 ťažobného kódexu a dekrétom č. 2006-649 z 2. júna 2006 o ťažobných prácach, prácach podzemného skladovania a o poriadku pre bane a podzemné skladovanie (Úradný vestník Francúzskej republiky z 3. júna 2006).

Všetky doplňujúce informácie je možné získať na ministerstve životného prostredia, energetiky, trvalo udržateľného rozvoja a územného plánovania [ministère de l’écologie, de l’énergie, du développement durable et de l’aménagement du territoire (direction générale de l'énergie et climat, Sous-direction de la Sécurité d'approvisionnement et des nouveaux produits energétiques, bureau exploration production des hydrocarbures] Arche de La Défense Paroi Nord 92055 La Défense Cedex (telefón +33 140819537, fax +33 140819529).

Právne a regulačné ustanovenia uvedené vyššie je možné nájsť na internetovej stránke Légifrance http://www.legifrance.gouv.fr

(1) Ú. v. ES L 164 z 30.6.1994.